หากมีโอกาสได้มาเดินเล่น หรือมาดูหนังที่ห้างเมญ่า .. ก๋วยเตี๋ยวเรือตูบกาดฮิมปิงเป็นอีกร้านที่พอจะคลายความหิวของท่านได้

ด้วยความที่ห้างนี้พยายามตกแต่งแต่ละร้านในศูนย์อาหารชั้น 4 ให้ละม้ายคล้ายกับ Food Republic ในแบบ Old Town นัยว่าเพิ่มอรรถรถในการมานั่งทานก๋วยเตี๋ยวเรือในห้างย้อนยุคประมาณนั้น (แต่ไม่ยักกะเห็นเรือจอดหน้าร้านตามธรรมเนียมแฮะ >_<") 

เมื่อเป็นร้านก๋วยเตี๋ยวเรือ เมนูแนะนำก็คงไม่พ้นก๋วยเตี๋ยวเรือ แต่อาหารจานข้าวทั่วไปก็มีไว้บริการเหมือนกัน น้ำซุปก๋วยเตี๋ยวความเข้นข้นระดับกลาง ๆ ยังไม่มีรสชาติที่เด่นเด้งติดปากมากเท่าไหร่ ปริมาณก็ถือว่าพออิ่มสำหรับสาว ๆ แต่สำหรับหนุ่ม ๆ อาจจะต้องเบิ้ลสอง

ด้วยสถานที่อาจจะคับแคบไปนิด ทำให้บรรยากาศจึงดูอึดอัดไปบ้างในช่วงเที่ยง หรือหากจะมากันกลุ่มใหญ่ระดับหกคนขึ้นไป ก็อาจจะไม่ค่อยสะดวกเท่่าไหร่สำหรับการต่อโต๊ะ

การรับออเดอร์ และการส่งต่อออเดอร์ อาจต้องปรับปรุงอีกนิด ยังมีหลุดบ้าง ผิดบ้าง เข้าใจว่ายังใหม่กับการขึ้นห้าง อันนี้ไม่เป็นไรเดี๋ยวคงเข้าที่

ก็ถือว่าเป็นอีกทางเลือกหนึ่ง หากเบื่ออาหาร Standard ในห้าง .. ก๋วยเตี๋ยวเรือตูบกาดฮิมปิงมาลองกันดูครับ >_<"